(પોટબોઇલર) ‘હિમ્મતવાલા’, ‘સદમા’, ‘ચાંદની’, ‘મિસ્ટર ઇન્ડિયા’, ‘ચાલબાઝ’, ‘લમ્હેં’, ‘નગિના’, ‘ખુદા ગવાહ’, ‘જુદાઈ’ અને ભારોભાર મૅલ શૉવિનિસ્ટ છતાં ‘લાડલા’ અને તેની અપોઝિટ એવી મસ્ત ફેમિનિસ્ટ ‘ઇંગ્લિશ વિંગ્લિશ’ જેવી હિન્દી ફિલ્મો કોઇપણ સિનેમાપ્રેમીએ ચૂકવી ન જોઇએ. ખરેખરા સિનેમાપ્રેમીઓએ તો શ્રીદેવીની સાઉથની નમૂનેદારો ફિલ્મો શોધી શોધીને જોવી જોઇએ. જેથી શ્રીદેવીની ઍક્ટર તરીકેની ખરેખરી રૅન્જ જોવા મળે. ‘સદમા’થી ‘ચાલબાઝ’-‘મિસ્ટર ઇન્ડિયા’ કે ‘કર્મા’થી ‘લાડલા’ કે પછી ‘લમ્હેં’, ‘ચાંદની’થી ‘ઇંગ્લિશ વિંગ્લિશ’ કે ‘મોમ’ જેવી ફિલ્મોમાં શ્રીદેવીના રોલની વેરાયટીઓ જોઇએ ત્યારે ખ્યાલ આવે કે પોતાની ક્ષમતાઓના ઢોલ પીટ્યા વિના પણ કેવી વિરાટ રૅન્જમાં ઇમોશન્સ આપ્યાં હતાં! હજી એ માત્ર 54 જ વર્ષની હતી અને પૂરેપૂરી ઍક્ટિવ હતી. એણે પોતાના ઍક્ટિંગ કરિયરની સૅકન્ડ ઇનિંગ્સની શરૂઆત જ કરી હતી. જે રીતે અમિતાભ કે ઋષિ કપૂરની સૅકન્ડ ઇનિંગ્સમાં એમણે વધુ મીનિંગફુલ ભૂમિકાઓ કરેલી, એવું શ્રીદેવી પાસેથી પણ અપેક્ષિત હતું જ.